**Zsámbok Község Önkormányzata**



**2116 Zsámbok, Bajza Lenke tér 10.**

**Telefon/Fax: 06-28-462-107, 06-28-462-762, 06-28-462-763**

**E-mail: hivatal@zsambok.hu ~ skype: zsambok1**

**www.zsambok.hu**

**Tájékoztató a „Nyári diákmunka” programról**

Kedves Diákok!

Az előző évekhez hasonlóan Zsámbok Község Önkormányzata 2022-ben is részt vesz a Nyári diákmunka programban. A program keretében önkormányzatunk 2022. július 1. és 2022. augusztus 31. közötti időszakra foglalkoztatni kíván 16-25 év közötti, nappali tagozatos tanulói vagy hallgatói jogviszonnyal rendelkező és azt igazolni tudó diákot, napi 6 órás foglalkoztatásban, a település területén, egy hónapos időtartamban. A munkabér a minimálbér időarányos hányada (bruttó 150.000,-Ft,)

A foglalkoztatás előfeltétele, hogy a nappali tagozatos diák közvetítést kérőként a lakó,- vagy tartózkodási helye szerint illetékes járási hivatal foglalkoztatási osztályán (2100 Gödöllő, Szilhát u. 53.) **nyilvántartásba vetesse magát**.

A regisztráció megtörténte előtt kérjük, hogy az érdeklődő diákok a munkában való részvételi szándékukkal keressék fel a Zsámboki Polgármesteri Hivatalban Rácz Sándornét **2022. június 15-ig.**

Zsámbok, 2022.06.13.

Holló Ilona sk.

polgármester